**SINTEZA**

**obiecțiilor și propunerilor (recomandărilor) la proiectul hotărârii Guvernului cu privire la aprobarea proiectului de lege pentru modificarea Legii voluntariatului nr.121/2010**

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/**  **propunerii (recomandării)** | **Argumentarea**  **autorului proiectului** |
| **Ministerul Finanțelor**  **(**nr. 04/1-06/883 din 04.10.2023 | Lipsa de obiecții și propuneri. | S-a luat act |
| **Ministerul Sănătății**  (nr. 12/3559 din 04.10.2023) | Lipsa de obiecții și propuneri. | S-a luat act |
| **Ministerul Educației și Cercetării**  (nr. 06/1-09/5217 din 06.10.2023) | Informează despre intenția de a iniția procesul de revizuire a cadrului legal și normativ privind activitatea de voluntariat și instrumentele de promovare a voluntariatului, acțiune stabilite atât în Programul de implementare a Strategiei de dezvoltare a sectorului de tineret ,,Tineret 2030" pentru anii 2023-2026, cât și în Planul de activitate al Ministerului Educației și Cercetării pentru anul 2023, trim. III-IV, aprobat prin Ordinul MEC nr. 1064/2023. În acest context, pentru perioada 2023-2024, ministerul și-a propus deja să realizeze o serie de intervenții asupra Legii voluntariatului nr. l21/2010, proces în care va consulta opinia autorităților publice centrale, organizațiilor societății civile sau a altor organe cu atribuții și competențe în domeniul voluntariatului, precum și ar putea include recomandările Ministerului Afacerilor Interne privind modificarea Legii voluntariatului.  Referitor la proiectul de hotărâre cu privire la aprobarea proiectului de lege pentru modificarea Legii voluntariatului nr. l21/2010 (număr unic – 808/MAI/2023) prezentat spre avizare, **MEC comunică despre lipsa de obiecții sau propuneri.** | S-a luat act |
| **Ministerul Muncii și Protecției Sociale**  (nr. 07/4206 din 19.10.2023) | Referitor la modificările propuse la art.7 lit. c) se propune substituirea cuvântului „muncii” cu cuvîntul „activității”, în vederea corelării noțiunilor din actele normative, ținând cont că prevederile Legii securității și sănătății în muncă nr. 186/2008 se aplică și voluntarilor, în speță art. 3 alin. (2) lit. e) conține expres noțiunea de activități de voluntariat: Dispozițiile prezentei legi se aplică (în toate domeniile de activitate atît publice, cît şi private):...e) persoanelor care desfășoară muncă neremunerată în folosul comunității sau activităţi în regim de voluntariat. | **Se acceptă**  Cuvântul *,,muncii”*, a fost substituit cu cuvântul *,,activității”.* |
|  | Referitor la art. 7 lit. g), cu titlu de recomandare, se propune substituirea cuvântului „munci” cu cuvântul „activități”, în vederea excluderii unor interpretări eronate a prevederilor și asigurării corelării noțiunilor din actele normative. Complementar celor menționate supra, remarcăm că noțiunea de „muncă” cuprinde în sine activități/servicii/lucrări fizice sau intelectuale prestate în schimbul unei remunerări, iar activitatea de voluntariat presupune activitate benevolă fără remunerare. | **Se acceptă**  Cuvântul *,,muncii”*, a fost substituit cu cuvântul *,,activității”.* |
| **Congresul Autorităților Locale din Republica Moldova**  (nr.299 din 08.10.2023) | Proiectul Hotărârii Guvernului cu privire la aprobarea proiectului de lege pentru modificarea Legii voluntariatului nr.121/2010 poate fi propus pentru aprobare. | S-a luat act |
| **Ministerul Justiției**  (nr. 04/1-8749 din 09.10.2023) | Referitor la amendamentul propus la pct. 1 atragem atenția că „situațiile de urgență” și „situațiile excepționale” după noțiune nu sunt domenii. Potrivit art. 1 alin. (2) din *Legea Inspectoratului General pentru Situaţii de Urgenţă nr. 93/2007*, „situaţie de urgenţă” reprezintă un **eveniment excepțional** cu caracter nonmilitar, care, prin amploare şi intensitate, ameninţă viaţa sau sănătatea persoanelor, mediul înconjurător, valorile materiale şi culturale importante, care poate genera situaţii excepţionale, iar pentru restabilirea stării de normalitate este necesară întreprinderea unor măsuri şi acţiuni urgente, alocarea resurselor de intervenţie sau, după caz, suplimentarea acestora, iar prin „situaţie excepţională” se înțelege **întreruperea condiţiilor normale de viaţă şi activitate a populaţiei** la un obiectiv sau pe un anumit teritoriu în urma unei avarii, catastrofe, calamităţi cu caracter natural sau biologico-social, care au condus sau pot conduce la pierderi umane şi materiale. Astfel, se va revizui modificarea propusă la noțiunea de „Domenii de utilitate publică” prin prisma prevederilor indicate. | **Se acceptă**  A fost modificată propunerea în conformitate cu prevederile Legii nr. 271/1994 cu privire la protecția civilă și Legii nr. 267/1994 privind apărarea împotriva incendiilor, astfel, la art. 2, noțiunea „Domenii de utilitate publică”, după textul „protecție socială;” se completează cu textul „*protecție civilă și apărăre împotriva incendiilor;*” |
|  | La pct. 2:  La lit. a), prin prisma *Legii nr. 121/2010*, potrivit cărei voluntariatul reprezintă *o activitate*, se va revedea formula de modificare a art. 7 lit. c). | **Se acceptă**  Cuvântul *,,muncii”*, a fost substituit cu cuvântul *,,activității”.* |
|  | La lit. b) pentru încadrarea armonioasă a amendamentului, textul propus spre completare va fi completat cu virgulă. De asemenea, textul propus spre completare va fi revizuit prin prisma obiecției expuse la pct. 1. | **Se acceptă**  Au fost operate următoarele modificări:  b) lit. g) se completează cu textul „ , cu excepția activităților în domeniul protecției civile și apărării împotriva incendiilor;” |
| **Centrul Național Anticorupție**  Raportul de expertiză anticorupție nr. ELO23/9148 din 25.10.2023 (scrisoarea r.06/2/16850 din 25.10.2023) | Proiectul a fost elaborat de către Ministerul Afacerilor Interne în scopul executării acțiunii nr.6.8 din Planul de acțiuni al Guvernului pentru anul 2023, aprobat prin Hotărârea Guvernului nr.90/2023.  Aprobarea prezentului proiect va îmbunătăți nivelul eficienței serviciilor de utilitate publică acordate, în scopul încurajării cetăţenilor să desfăşoare activitiăţi de voluntariat în domeniul protecției civile și apărării împotriva incendiilor, iar reieșind din specificul activităților menționate, activitatea acestora urmează a fi desfășurată în baza unui cadru de reglementare distinct domeniului protecției civile și apărării împotriva incendiilor. | S-a luat act |
|  | Prin proiect se propune modificarea Legii voluntariatului nr.121/2010, fiind inclus în noțiunea de *„Domenii de utilitate publică”* activitatea în domeniul protecției civile și apărării împotriva incendiilor, stabilită obligația instituției gazde de a asigura prestarea activității de voluntariat cu respectarea cerințelor privind securitatea şi sănătatea în muncă, în funcție de natura şi caracteristicile activității. La fel, proiectul exclude excepția care nu admitea voluntarii la prestarea unor activități periculoase sau care pot dăuna vieţii şi sănătăţii acestora. | S-a luat act |
|  | Proiectul promovează interesul public privind adoptarea de bune practici în managementul voluntarilor prin participarea voluntarilor la oferirea serviciilor în domeniul situațiilor de urgență şi situațiilor excepționale. Potrivit autorului: *„Impactul social urmărit de proiectul actului normativ constă în promovarea mai eficientă a voluntariatului în domeniul protecției civile și apărării împotriva incendiilor.”* | S-a luat act |

**Ministrul afacerilor interne Adrian EFROS**